pythainlp/thaigov-v2-corpus-22032023 huggingface dataset:
วันพฤหัสบดีที่ 3 พฤศจิกายน 2565
กรมทางหลวงชนบท เผยสถานการณ์น้ำท่วมบริเวณจุดกลับรถบนถนนราชพฤกษ์ ถนนนครอินทร์ ถนนชัยพฤกษ์ สามารถสัญจรผ่านได้แล้วทุกจุด
พร้อมจัดเจ้าหน้าที่ลาดตระเวนติดตามสถานการณ์   อย่างต่อเนื่อง เพื่อความสะดวกปลอดภัยของประชาชน ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า จากสถานการณ์อุทกภัยที่เกิดขึ้นในขณะนี้ ส่งผลให้โครงข่ายถนนทางหลวงชนบทได้รับผลกระทบในหลายพื้นที่ สำหรับในพื้นที่กรุงเทพมหานครและจังหวัดนนทบุรี ปัจจุบันมีถนนในความดูแลรับผิดชอบ ประกอบด้วย ถนนราชพฤกษ์ ถนนนครอินทร์ ถนนชัยพฤกษ์ และบริเวณจุดกลับรถทุกจุด สามารถสัญจรผ่านได้ตามปกติแล้ว ดังนี้
ถนนราชพฤกษ์
- จุดกลับรถใต้สะพานข้ามคลองมหาสวัสดิ์ กม. ที่ 13+900
- จุดกลับรถใต้สะพานข้ามคลองบางกอกน้อย กม. ที่ 17+200 และ 17+400
- จุดกลับรถใต้สะพานข้ามคลองอ้อมนนท์ กม. ที่ 20+300 และ 20+500
ถนนนครอินทร์
- บนถนนนครอินทร์ ช่วง กม. ที่ 5+600 - 5+850
- จุดกลับรถใต้สะพานพระราม 5 กม. ที่ 2+500
- จุดกลับรถใต้สะพานข้ามคลองบางกอกน้อย กม. ที่ 5+200 และ 5+400
- จุดกลับรถใต้สะพานข้ามคลองบางราวนก กม. ที่ 9+950 และ 9+970
ถนนชัยพฤกษ์
- จุดกลับรถใต้สะพานพระราม 4 กม. ที่ - 0+750
อธิบดีกรมทางหลวงชนบท กล่าวเพิ่มเติมว่า อย่างไรก็ตามได้กำชับให้สำนักบำรุงทาง โดยหมวดบำรุงทางหลวงชนบทราชพฤกษ์ หมวดบำรุงทางหลวงชนบทนครอินทร์ และหมวดบำรุงทางหลวงชนบทชัยพฤกษ์ ติดตั้งเครื่องสูบน้ำในบริเวณที่มีจุดเสี่ยง พร้อมจัดเจ้าหน้าที่เฝ้าระวังถนนในโครงข่ายในความรับผิดชอบอย่างใกล้ชิด เพื่ออำนวยความสะดวกปลอดภัยในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทั้งนี้ ประชาชนสามารถแจ้งเหตุอุทกภัยหรือขอความช่วยเหลือได้ที่แขวง
ทางหลวงชนบททุกจังหวัด หรือสายด่วนกรมทางหลวงชนบท โทร. 1146
วันเสาร์ที่ 8 ตุลาคม 2565
สธ.เผย สัปดาห์แรกถ่ายโอนภารกิจ รพ.สต.ให้ อบจ.แล้ว 6 จังหวัด รวม 441 แห่ง
กระทรวงสาธาณสุข เผย หลังครม.มีมติให้ถ่ายโอนภารกิจ สอน.และรพ.สต.ให้ อบจ. ตั้งแต่ 1 ต.ค. 2565 ผ่านไป 1 สัปดาห์ ลงนามถ่ายโอนแล้ว 6 จังหวัด คือ ภูเก็ต 12 แห่ง สกลนคร 142 แห่ง ระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวม 441 แห
กระทรวงสาธาณสุข เผย หลังครม.มีมติให้ถ่ายโอนภารกิจ สอน.และรพ.สต.ให้ อบจ. ตั้งแต่1 ต.ค. 2565 ผ่านไป 1 สัปดาห์ ลงนามถ่ายโอนแล้ว 6 จังหวัด คือ ภูเก็ต 12 แห่งสกลนคร 142 แห่ง ระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวม 441 แห่ง ด้านที่ประชุมอนุกรรมการถ่ายโอนฯ มีมติให้ อบจ.ภูเก็ต ขอรับถ่ายโอน รพ.สต.เพิ่มอีก 9 แห่งในปีงบประมาณ 2567 และเห็นชอบยกเลิกถ่ายโอน รพ.สต.เวียง จ.พะเยา ตามความประสงค์ อบจ.พะเยา
วันนี้ (8 ตุลาคม 2565) นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข กล่าวถึงความคืบหน้าการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) ให้แก่องค์การบริหารส่วนจังหวัด (อบจ.) ว่า ตามมติคณะรัฐมนตรี (ครม.) เห็นชอบให้มีการถ่ายโอน สอน.และ รพ.สต.ให้แก่ อบจ.49 แห่ง ตั้งแต่วันที่ 1 ตุลาคมที่ผ่านมา ซึ่งกระทรวงสาธารณสุขมีความพร้อมและปลัดกระทรวงสาธารณสุขได้มอบอำนาจให้นายแพทย์สาธารณสุขจังหวัดในการลงนามถ่ายโอนภารกิจร่วมกับนายก อบจ.ได้เมื่อ อบจ.มีความพร้อม โดยเฉพาะการจ้างพนักงานกระทรวงสาธารณสุขและลูกจ้างเงินบำรุงต่อเนื่องจากกระทรวงสาธารณสุข ซึ่งล่าสุดมีการลงนามถ่ายโอนภารกิจ รวมถึงลงนามบันทึกข้อตกลงความร่วมมือในการพัฒนาศักยภาพของ อบจ. ด้านการสาธารณสุขมูลฐานและการบริการสุขภาพระดับปฐมภูมิ 6 จังหวัด คือภูเก็ต สกลนคร ระยอง ปราจีนบุรี ศรีสะเกษ และนครปฐม โดยภูเก็ตมีการถ่ายโอนภารกิจ12 แห่ง สกลนคร 142 แห่งระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวมทั้งสิ้น 441 แห่ง
นพ.พงศ์เกษมกล่าวต่อว่า สำหรับการประชุมคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ครั้งที่9/2565 เมื่อวันที่ 5 ตุลาคมที่ผ่านมา มีการพิจารณากรณีอบจ.ภูเก็ต ขอรับถ่ายโอนรพ.สต.เพิ่มเติมอีก9 แห่ง จากเดิมที่รับการถ่ายโอนภารกิจ รพ.สต. 12 แห่ง โดยที่ประชุมมีมติให้ อบจ.ภูเก็ต แจ้งความประสงค์ขอรับการถ่ายโอนเพิ่มในปีงบประมาณ 2567 ส่วนกรณี อบจ.พะเยา แจ้งความประสงค์ขอยกเลิกการถ่ายโอน รพ.สต.เวียง อ.เชียงคำ จ.พะเยา ได้เห็นชอบให้ยกเลิกการถ่ายโอน ทำให้การถ่ายโอนภารกิจ สอน.และ รพ.สต. ในปีงบประมาณ 2566 จากเดิมมีจำนวน 3,264 แห่ง คงเหลือ 3,263 แห่ง และมีบุคลากรถ่ายโอน คือ ข้าราชการ 11,722 ราย ลูกจ้างประจำ 20 ราย พนักงานราชการ 5 ราย พนักงานกระทรวงสาธารณสุข 4,919 ราย ลูกจ้างชั่วคราว 4,891 ราย ช่วยราชการ 374 ราย และยกเลิกการถ่ายโอน 804 ราย นอกจากนี้ ยังมอบหมายสำนักงานปลัดกระทรวงสาธารณสุขจัดทำคำสั่งช่วยราชการให้กับบุคลากรในสังกัดกระทรวงสาธารณสุขที่แจ้งความประสงค์ขอช่วยราชการอยู่ปฏิบัติการที่สอน.หรือ รพ.สต.ที่ถ่ายโอนไปยัง อบจ.
*********************************** 8 ตุลาคม 2565
วันจันทร์ที่ 26 กันยายน 2565
พม. พร้อมผนึกกำลังช่วยเหลือคนไทย สร้างเครือข่ายอาสาสมัคร พม. ในญี่ปุ่น
พม. พร้อมผนึกกำลังช่วยเหลือคนไทย สร้างเครือข่ายอาสาสมัคร พม. ในญี่ปุ่น
เมื่อวันที่ 22 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ร่วมพบปะพูดคุยและมอบเกียรติบัตรแก่ผู้แทนอาสาสมัครพัฒนาสังคมและความมั่นคงของมนุษย์ (อพม.) ในประเทศญี่ปุ่น อีกทั้งได้รับเกียรติจาก นายสิงห์ทอง ลาภพิเศษพันธ์ุ เอกอัครราชทูต ณ กรุงโตเกียว เข้าร่วมรับฟังปัญหาและหารือถึงแนวทางในการแก้ไขปัญหาของคนไทยในประเทศญี่ปุ่น ณ สถานเอกอัครราชทูต ณ กรุงโตเกียว ประเทศญี่ปุ่น
นายจุติ กล่าวว่า ระหว่างการหารือ ผู้แทน อพม. ได้เล่าถึงปัญหาส่วนใหญ่ของคนไทยที่เดินทางมาทำงานในประเทศญี่ปุ่น คือ ภาษาและการสื่อสาร ซึ่งทำให้นายจ้างญี่ปุ่นเลือกจ้างแรงงานต่างชาติจากประเทศอื่น เช่น ฟิลิปปินส์ และ เวียดนาม เป็นต้น มากกว่าแรงงานไทย อีกทั้งแรงงานไทยอาจไม่ได้รับสิทธิเท่าที่ควรจะเป็น และปัญหาสำคัญอีกปัญหาหนึ่งของคนไทย คือ ยาเสพติด พบว่า สถิติคนไทยถูกจับและคุมขังในคุกญี่ปุ่นเป็นอันดับหนึ่งของชาวต่างชาติ
นายจุติ กล่าวเพิ่มเติมว่า สำหรับปัญหาทั้งหลายต้องอาศัยความร่วมมือกัน ซึ่ง อพม. จะเป็นกำลังเสริมให้สถานเอกอัครราชทูตและสถานกงสุลช่วยเหลือคนไทย หาก สถานเอกอัครราชทูต สถานกงสุล และ อพม. พบปัญหาของคนไทยที่กระทรวง พม. สามารถช่วยเหลือได้ ขอให้แจ้งกระทรวง พม. เพื่อให้ความช่วยเหลือตามแต่กรณี นอกจากนี้ ตนได้มอบเกียรติบัตรแก่ อพม. ที่ผ่านการอบรมหลักสูตร อพม. ในต่างประเทศ ทั้งนี้ ตนขอขอบคุณ อพม. และเครือข่ายคนไทยทุกคนในความเสียสละและความปรารถนาดีที่มีต่อพี่น้องคนไทยด้วยกันในต่างแดน
วันอังคารที่ 11 ตุลาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจำปี วันที่ 13 ตุลาคม 2565
...
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจำปี วันที่ 13 ตุลาคม 2565
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันพฤหัสบดีที่ 13 ตุลาคม 2565 (วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร) ตั้งแต่เวลา 00.01 - 24.00 น. ดังนี้ 1) ทางพิเศษเฉลิมมหานคร จำนวน 19 ด่าน 2) ทางพิเศษศรีรัช จำนวน 31 ด่าน และ 3) ทางพิเศษอุดรรัถยา จำนวน 10 ด่าน ซึ่งเป็นวันหยุดราชการประจำปีตามประกาศสำนักนายกรัฐมนตรี ตามที่ กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ จำกัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุด
วันอังคารที่ 1 พฤศจิกายน 2565
รัฐบาลจัดที่ดินทำกิน – ที่อยู่อาศัย ให้ ปชช. ใน 65 จว. กว่า 1.12 ล้านไร่ พร้อมตั้งสหกรณ์และพัฒนาอาชีพให้มีรายได้เพิ่มอย่างยั่งยืน
.....
ช่วงเวลาที่ผ่านมา รัฐบาลได้เร่งดำเนินการ “จัดที่ดินทำกิน” ให้ชุมชน รวมทั้งที่อยู่อาศัยให้แก่ ปชช. ที่ยากไร้และเกษตรกรตามหลักการของคณะกรรมการนโยบายที่ดินแห่งชาติ (คทช.)
.
ปัจจุบันได้ออกหนังสืออนุญาตแล้วใน 356 พื้นที่ 65 จว. เนื้อที่ 1.12 ล้านไร่ และจัดคนลงพื้นที่ จำนวน 73,809 ราย ใน 331 พื้นที่ 67 จว. เนื้อที่ทั้งหมด 501,475 ไร่
.
นอกจากนี้ รัฐบาลยังดำเนินการส่งเสริมและพัฒนาอาชีพให้ ปชช. ใน 247 พื้นที่ 65 จว. เนื้อที่ 327,976 ไร่ โดยได้มอบสมุดประจำตัวผู้ที่ได้รับการคัดเลือกการจัดที่ดินทำกิน จำนวน 55,589 เล่ม ใน 53 จว.
.
การสร้างพื้นที่ทำกินให้แก่ ปชช. ของรัฐบาล เป็นการดำเนินการตามยุทธศาสตร์ชาติ ผ่านกลไกที่สำคัญ คือ “คณะกรรมการที่ดินแห่งชาติ” ตลอดจนหน่วยงานทุกภาคส่วนที่เกี่ยวข้อง เพื่อแก้ปัญหาที่ดินทำกินที่เรื้อรังและซับซ้อน มุ่งดูแล ปชช. ทั้งเรื่องการรวมกลุ่มให้เข้มแข็ง จัดตั้งสหกรณ์และพัฒนาอาชีพ อันจะนำไปสู่การมีรายได้เพิ่มอย่างยั่งยืน
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 20 ตุลาคม 2565
สธ. ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศรอบ 2
กระทรวงสาธารณสุข ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศ รอบที่ 2 ด้วยเครื่องมือประเมินฉบับที่ 3 ที่องค์การอนามัยโลกใช้ประสบการณ์รับมือ “โควิด 19” มาปรับปรุงเพื่อช่วยเพิ่มคุณภาพในการประเมินสมรรถนะ
กระทรวงสาธารณสุข ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศรอบที่ 2 ด้วยเครื่องมือประเมินฉบับที่ 3 ที่องค์การอนามัยโลกใช้ประสบการณ์รับมือ “โควิด 19” มาปรับปรุงเพื่อช่วยเพิ่มคุณภาพในการประเมินสมรรถนะการเตรียมความพร้อมของประเทศต่างๆ ในการป้องกัน ตรวจจับและตอบโต้ภาวะฉุกเฉินด้านสาธารณสุขได้อย่างมีประสิทธิภาพและทันเวลา
วันนี้ (20 ตุลาคม 2565) ที่กรมควบคุมโรค กระทรวงสาธารณสุข จ.นนทบุรี นพ.ณรงค์ สายวงศ์รองปลัดกระทรวงสาธารณสุข ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะกรรมการกฎอนามัยระหว่างประเทศ ครั้งที่ 3/2565 โดยมีผู้แทนหน่วยงานที่เกี่ยวข้องเข้าร่วม และกล่าวว่าองค์การอนามัยโลกได้จัดทำเครื่องมือในการประเมินสมรรถนะการปฏิบัติตามกฎอนามัยระหว่างประเทศ (IHR JEE) ฉบับแรกเมื่อเดือนกุมภาพันธ์ 2559 และฉบับที่ 2 ในเดือนกุมภาพันธ์ 2561 โดยมีรัฐภาคีสมัครใจขอให้องค์การอนามัยโลกประเมินสมรรถนะ IHR JEE รอบแรก โดยใช้เครื่องมือฉบับแรกและฉบับที่ 2 รวม 116 ประเทศ โดยประเทศไทยได้รับการประเมินสมรรถนะIHR JEE รอบแรก เมื่อวันที่ 26-30 มิถุนายน 2560 ด้วยเครื่องมือฉบับแรกซึ่งจากการระบาดใหญ่ของโรคโควิด 19 องค์การอนามัยโลกได้ใช้บทเรียนในการรับมือกับการแพร่ระบาดมาปรับปรุงเครื่องมือกำกับติดตามและเครื่องมือประเมินสมรรถนะ IHR JEE เป็นฉบับที่ 3 สาม เพื่อช่วยเพิ่มคุณภาพในการประเมินสมรรถนะการเตรียมความพร้อมของประเทศต่างๆ และเริ่มเผยแพร่เดือนในเมษายน 2565
นพ.ณรงค์ กล่าวว่า เครื่องมือประเมินสมรรถนะIHR JEE ฉบับที่ 3 ยังมีจำนวนประเด็นทางเทคนิคที่จะต้องประเมิน 19 ด้านเท่าเดิม แต่มีการแยก ยุบรวม หรือปรับแก้คุณลักษณะบางประการให้เหมาะสมยิ่งขึ้น เช่น แยกประเด็นทางเทคนิคด้านเครื่องมือทางกฎหมาย และประเด็นทางเทคนิคการเงินออกจากกัน ยุบประเด็นทางเทคนิคด้านการรายงานไปไว้กับประเด็นทางเทคนิคด้านการประสานงานกฎอนามัยระหว่างประเทศ รวมประเด็นทางเทคนิคด้านการเตรียมพร้อมในกรณีฉุกเฉินและประเด็นทางเทคนิคด้านศูนย์ปฏิบัติการฉุกเฉิน เป็นประเด็นเทคนิคด้านการจัดการเหตุฉุกเฉินด้านสุขภาพ เป็นต้น โดยมีการกำหนดตัวชี้วัดเพิ่มขึ้นจาก 49 เป็น 56 ตัวชี้วัด
สำหรับการประชุมในวันนี้ เป็นการรายงานการเตรียมความพร้อมในการรับการประเมินสมรรถนะIHR JEEรอบที่ 2 ของประเทศไทย ซึ่งองค์การอนามัยโลกจะใช้เครื่องมือการประเมินสมรรถนะฉบับที่ 3 โดยจะรับการประเมินช่วงวันที่ 31 ตุลาคม - 4 พฤศจิกายน 2565 นี้
****************************** 20 ตุลาคม 2565
วันพฤหัสบดีที่ 13 ตุลาคม 2565
Cabinet approves construction of Andaman International Medical Center in Phuket
Cabinet approves construction of Andaman International Medical Center in Phuket
October 11, 2022, Deputy Government Spokesperson Traisuree Taisaranakul disclosed that the cabinet, in its weekly meeting, approved the Andaman International Medical Center project in Phuket. Construction period is for 5 years (2023- 2027), and the approved budget totals 5,116 million Baht (FY2023: 1,291 million, FY2024: 1,656 million, FY2025: 1,476 million, FY2026: 498 million, and FY2027: 193 million Baht).
Andaman International Medical Center will serve as a medical facility for tertiary care and specializations. It will also be an R&D center in healthcare and wellness, and a training center for medical personnel, i.e., doctors, nurses, dentists, pharmacists, medical technicians, and others. The aim is to boost confidence among locals and travelers in the Andaman provinces on Thailand’s reliable and quality medical care, and to promote the country as medical and medical tourism hub in line with the 20-Year National Strategy.
According to the Deputy Government Spokesperson, with 300 beds in capacity, Andaman International Medical Center will be able to handle 12,500 complicated cases/year, and over 300,000 out-patients/year. Annual revenue is estimated at approx. 1.6 billion Baht. Its dental facility is also expected to generate revenue of no less than 300 million Baht/year. The Center will produce 110 personnel in public health and health science per year, and provide training and skill enhancement to no less than 1,000 personnel/year. It will also promote medical tourism in the Andaman provinces, and increase local tourism value by over 10% or approx. 62 billion Baht per year.
วันพุธที่ 31 สิงหาคม 2565
โฆษกรัฐบาลเผย รัฐบาลมีนโยบายมุ่งผลักดันผลิตภัณฑ์ศิลปหัตถกรรมไทยสู่สากลต่อเนื่อง ชื่นชมมูลค่าตลาดส่งออก 6 เดือนแรกปี 2565 สูงกว่า 1.64 แสนล้านบาท
โฆษกรัฐบาลเผย รัฐบาลมีนโยบายมุ่งผลักดันผลิตภัณฑ์ศิลปหัตถกรรมไทยสู่สากลต่อเนื่อง ชื่นชมมูลค่าตลาดส่งออก 6 เดือนแรกปี 2565 สูงกว่า 1.64 แสนล้านบาท
วันที่ 31 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลยินดีที่มูลค่าตลาดส่งออกผลิตภัณฑ์ศิลปหัตถกรรมไทยใน 6 เดือนแรกปี 2565 เติบโตถึงกว่า 1.64 แสนล้านบาท พร้อมกำชับทุกฝ่ายผลักดันสินค้าภูมิปัญญาไทยให้เป็นที่ต้องการของตลาดภายในและต่างประเทศเพิ่มขึ้น
โฆษกประจำสำนักนายกรัฐมนตรี กล่าวว่า ภายหลังการประกาศเปิดประเทศอย่างเต็มรูปแบบ เพื่อกระตุ้นเศรษฐกิจและการท่องเที่ยวภายในประเทศ ประกอบกับรัฐบาลผลักดันนโยบาย Soft Power ส่งเสริมอัตลักษณ์ท้องถิ่นไทยทุกมิติทั้งในและต่างประเทศของรัฐบาล กระทรวงพาณิชย์ โดย สถาบันส่งเสริมศิลปหัตถกรรมไทย (องค์การมหาชน) หรือ “SACIT” ผู้รับผิดชอบงานด้านศิลปหัตถกรรมไทย ได้เปิดเผยมูลค่าการส่งออกผลิตภัณฑ์ศิลปหัตถกรรมไทย เฉพาะเดือนมิถุนายนมีมูลค่าสูงถึง 28,311 ล้านบาท ขยายตัวเพิ่มขึ้น 18.72% เมื่อเทียบกับเดือนเดียวกันของปี 2564 ในขณะที่ 6 เดือนแรกปี 2565 (มกราคม-มิถุนายน) มีมูลค่ารวม 164,579 ล้านบาท ขยายตัวเพิ่มขึ้น 33.42% เมื่อเทียบกับช่วงเดียวกันของปีก่อน ซึ่งกลุ่มผลิตภัณฑ์เครื่องเงิน เครื่องทอง มีมูลค่ามากที่สุด 80,268 ล้านบาท ขยายตัวเพิ่มขึ้น 43.48 % โดยปัจจุบันตลาดส่งออกหลัก ได้แก่ สหรัฐฯ ยุโรป ญี่ปุ่น และอาเซียน ตามลำดับ แสดงถึงแนวโน้มภาคการตลาดต่างประเทศที่ดีขึ้นจากสถานการณ์แพร่ระบาดโรคโควิด-19 และสภาพเศรษฐกิจโลกที่ผันผวนจากภัยความมั่นคงรูปแบบต่าง ๆ
นอกจากนี้ SACIT ได้เตรียมจัดงานแสดงสินค้าศิลปหัตถกรรมและงานคราฟต์ร่วมสมัยฝีมือคนไทยแห่งปี งานอัตลักษณ์แห่งสยามครั้งที่ 13 (The 13th Identity of Siam) และ Crafts Bangkok 2022 ระหว่างวันที่ 8-11 กันยายน 2565 ณ ฮอลล์ 101-102 ศูนย์นิทรรศการและการประชุม ไบเทค บางนา โดยมุ่งหวังพัฒนายกระดับผลิตภัณฑ์ภูมิปัญญาและผลักดันผู้ประกอบการสินค้าไทยสู่ตลาดสากล คาดจะมีผู้เข้าชมงานไม่ต่ำกว่า 30,000 ราย สร้างเงินสะพัดกว่า 140 ล้านบาท
“รัฐบาลมุ่งส่งเสริมศิลปหัตถกรรมไทยเพื่อพัฒนาเศรษฐกิจฐานรากให้มีความมั่นคง ยั่งยืน และสามารถพึ่งพาตนเองได้ ซึ่งหน่วยงานที่เกี่ยวข้องได้ร่วมบูรณาการการทำงาน พัฒนาผลิตภัณฑ์หัตถกรรมไทยให้มีมาตรฐาน มีรูปแบบทันสมัย สามารถใช้งานในชีวิตประจำวันได้ ตลอดจน เสริมสร้างองค์ความรู้ใหม่แก่ผู้ประกอบการเพื่อการสร้างสรรค์ผลงานอย่างมีประสิทธิภาพและพร้อมสู่ตลาดสากล” นายอนุชาฯ กล่าว
วันพุธที่ 31 สิงหาคม 2565
รฟม. ลงนามสัญญาจ้างที่ปรึกษากำกับการดำเนินงานโครงการ  (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
.....
วันนี้ (31 สิงหาคม 2565) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม เป็นประธานในพิธีลงนามสัญญาจ้างที่ปรึกษากำกับการดำเนินงานโครงการ (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ระหว่าง การรถไฟฟ้าขนส่งมวลชนแห่งประเทศไทย (รฟม.) กับ กลุ่มที่ปรึกษากำกับการดำเนินงานโครงการ ณ ห้องประชุม 1 ชั้น 9 อาคารสำนักงาน รฟม.
โดย รฟม. ได้ว่าจ้างกลุ่มที่ปรึกษากำกับการดำเนินงานโครงการ (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ซึ่งประกอบด้วย บริษัท เอ็มเอชพีเอ็ม จํากัด และ บริษัท ไทย ทรานซิท โซลูชั่นส์ จํากัด ในวงเงิน 246,100,000.00 บาท (สองร้อยสี่สิบหกล้านหนึ่งแสนบาทถ้วน) (รวมภาษีมูลค่าเพิ่ม 7%) เพื่อให้ทำหน้าที่กำกับดูแลการดำเนินงานและบริหารโครงการในภาพรวม
พร้อมกันนี้ ได้มีการลงนามข้อตกลงคุณธรรม (Integrity Pact) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ระหว่าง รฟม. กับ กลุ่มที่ปรึกษากำกับการดำเนินงานโครงการ และผู้สังเกตการณ์ตามข้อตกลงคุณธรรม (Integrity Pact) เพื่อแสดงออกถึงเจตจำนงการปฏิบัติงานที่โปร่งใส เป็นธรรม และปลอดจากการทุจริตคอร์รัปชั่น รวมถึงเพื่อให้เกิดประโยชน์สูงสุดแก่ประเทศชาติและประชาชน ตามนโยบายของรัฐบาลและกระทรวงคมนาคม
ปัจจุบันการก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) มีความคืบหน้าการดำเนินงานอย่างต่อเนื่อง โดยมีงานที่สำคัญได้แก่ การทยอยเข้าพื้นที่ของผู้รับจ้าง เพื่อดำเนินการสำรวจทางโบราณคดีและสาธารณูปโภคตามแนวสายทาง ทั้งนี้ โครงการมีกำหนดเปิดให้บริการในปี 2570 ติดตามข้อมูลข่าวสารประชาสัมพันธ์ที่น่าสนใจของโครงการ เพิ่มเติมผ่านทางเฟซบุ๊กแฟนเพจโครงการรถไฟฟ้าสายสีม่วง ช่วงเตาปูน - ราษฎร์บูรณะ และ [emailprotected] ได้ที่ ID Line @mrtpurpleline รวมถึงติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพุธที่ 5 ตุลาคม 2565
ครม. อนุมัติ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะในพื้นที่กรุงเทพมหานคร นนทบุรีและสมุทรปราการ ช่วงการประชุมเอเปคครั้งที่ 29  นี้
ครม. อนุมัติ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะในพื้นที่กรุงเทพมหานคร นนทบุรีและสมุทรปราการ ช่วงการประชุมเอเปคครั้งที่ 29  นี้
วันที่ 5 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี กำหนดวันหยุดราชการเป็นกรณีพิเศษในเขตกรุงเทพมหานคร จังหวัดนนทบุรี และจังหวัดสมุทรปราการ ในช่วงการประชุมผู้นำเขตเศรษฐกิจเอเปค ครั้งที่ 29 และการประชุมที่เกี่ยวข้อง เพื่อบรรเทาปัญหาการจราจร อำนวยความสะดวกในการเดินทางของผู้เข้าร่วมการประชุม รวมทั้งเพื่อให้การอารักขาและการรักษาความปลอดภัยผู้นำเขตเศรษฐกิจเอเปคเป็นไปด้วยความเรียบร้อยและมีประสิทธิภาพสูงสุด ในส่วนของสถาบันการเงินและสถาบันการเงินเฉพาะกิจ ธนาคารแห่งประเทศไทย เห็นควรให้ช่วงวันดังกล่าวเป็นวันทำการตามปกติ โดยจะขอความร่วมมือ ให้หน่วยงานที่ไม่ได้ให้บริการประชาชนหรือไม่ใช่ ส่วนงานที่มีความสําคัญต่อระบบสถาบันการเงิน (critical function) ซึ่งหากมีการหยุดชะงักอาจส่งผลกระทบต่อการดําเนินงาน เน้นการทำงานที่บ้าน (WFH) ขณะที่ รัฐวิสาหกิจแต่ละแห่ง ภาคเอกชน และกระทรวงแรงงาน ให้พิจารณาความเหมาะสม โดยไม่ให้เกิดความเสียหายต่อราชการ หรือกระทบต่อการให้บริการประชาชน
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวเพิ่มเติมว่า ในปีนี้ ประเทศไทยได้รับเกียรติจะเป็นเจ้าภาพจัดการประชุมผู้นำเขตเศรษฐกิจเอเปคครั้งที่ 29 และการประชุมที่เกี่ยวข้อง ณ ศูนย์การประชุมแห่งชาติสิริกิติ์ กรุงเทพมหานคร โดยกำหนดจัดขึ้นระหว่างวันที่ 14 - 19 พฤศจิกายน 2565 ดังนี้ วันที่ 14-16 พฤศจิกายน 2565 เป็นการประชุมระดับเจ้าหน้าที่อาวุโส วันที่ 17 พฤศจิกายน 2565 เป็นการประชุมระดับรัฐมนตรี และ วันที่ 18-19 พฤศจิกายน 2565 เป็นการประชุมผู้นำและกิจกรรมคู่สมรส ทั้งนี้ จะมีผู้นำและคู่สมรส ผู้แทนจากเขตเศรษฐกิจสมาชิกเอเปคจำนวน 20 เขตเศรษฐกิจ ได้แก่ ออสเตรเลีย บรูไนดารุสซาลาม แคนาดา ชิลี สาธารณรัฐประชาชนจีน เขตบริหารพิเศษฮ่องกง อินโดนีเซีย เกาหลีใต้ ญี่ปุ่น มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป สหรัฐอเมริกา และเวียดนามเข้าร่วม รวมถึงสำนักเลขาธิการเอเปค ผู้สังเกตการณ์ 3 หน่วยงาน ได้แก่ สำนักเลขาธิการอาเซียน (ASEAN Secretariat) สภาความร่วมมือทางเศรษฐกิจในภาคพื้นแปซิฟิก (Pacific Economic Cooperation Council - PECC) และกรอบการประชุมหมู่เกาะแปซิฟิก (Pacific Islands Forum - PIF) รวมถึงเขตเศรษฐกิจและองค์การระหว่างประเทศอื่น ๆ ที่ได้รับเชิญเข้าร่วมประชุมในฐานะแขกของเจ้าภาพด้วย จึงขอเชิญชวนคนไทยร่วมกันเป็นเจ้าภาพที่ดีต้อนรับผู้เข้าร่วมประชุมในครั้งนี้ด้วย
วันศุกร์ที่ 14 ตุลาคม 2565
เตือนภัยผู้ใช้แอปฯ หาคู่ ระมัดระวังการคบหาบุคคลบนโลกออนไลน์เสี่ยงตกเป็นเหยื่อมิจฉาชีพ อาชญากรรม หลายรูปแบบ
เตือนภัยผู้ใช้แอปฯ หาคู่ ระมัดระวังการคบหาบุคคลบนโลกออนไลน์เสี่ยงตกเป็นเหยื่อมิจฉาชีพ อาชญากรรม หลายรูปแบบ
วันที่ 14 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ปัจจุบันได้ปรากฏกรณีการใช้แอปพลิเคชันหาคู่เป็นช่องทางในการก่ออาชญากรรมโดยต่อเนื่อง เช่นล่าสุดได้ปรากฏว่ามีผู้ต้องหาตามหมายจับคดีทำร้ายผู้อื่นจนถึงแก่ความตาย ได้ใช้แอปพลิเคชันหาคู่หลอกลวงเหยื่ออีกรายและมีการกักขัง ทำร้ายร่างกาย แต่เจ้าหน้าที่สามารถช่วยเหลือออกมาได้และจับกุมผู้กระทำผิดได้
ดังนี้ จึงขอเตือนให้ประชาชนที่มีการใช้แอปพลิเคชัน หรือโซเชียลมีเดียทุกช่องทางในการหาคู่ ให้ใช้ความระมัดระวังในการคบหาผู้ที่พบกันในช่องทางดังกล่าวอย่างรอบคอบ เนื่องจากมีมิจฉาชีพ และอาชญากรรูปหลากหลายรูปแบบแอบแฝงอยู่ด้วย ไม่ว่าจะเป็นการหลอกลวงไปทำร้ายร่างกาย หลอกลวงเพื่อมีเพศสัมพันธ์แล้วถ่ายคลิปเพื่อนำไปแบลคเมลเรียกเงินจากเหยื่อ
อย่างไรก็ตาม กรณีที่พบมากคือกลุ่มโรแมนซ์สแกม ทั้งที่เป็นคนไทยและต่างชาติ ที่จะเข้ามาหาเหยื่อในลักษณะตีสนิท พูดคุยคบหาเป็นคนรักจากนั้นจะสร้างเรื่องราวต่างๆ เพื่อหลอกลวงให้มีการโอนเงินให้กลุ่มคนร้าย หรือบางกรณีหลอกลวงใช้เหยื่อเป็นเครื่องมือในการกระทำผิดที่เกี่ยวกับยาเสพติด หรือสิ่งผิดกฎหมาย
“ปัจจุบันแอปพลิเคชันหรือโซเชียลมีเดียเพื่อการหาคู่ได้รับความนิยมมากของคนทุกวัย เนื่องจากสามารถเชื่อมต่อหาคู่ได้ทั้งคนไทยและต่างชาติ แต่ความนิยมดังกล่าวก็เป็นช่องโหว่ให้มิจฉาชีพ อาชญากรไซเบอร์เข้ามาใช้เป็นช่องทางในการหลอกลวงเหยื่อด้วยรูปแบบต่างๆ จึงขอเตือนให้ผู้ใช้บริการใช้ความระมัดวัง อย่าหลงเชื่อผู้ที่พบกันในโซเชียลมีเดียโดยง่าย ขอให้ตรวจสอบประวัติบุคคลที่จะคบหาอย่างรอบคอบ โดยเฉพาะที่เข้ามายืมเงินและให้โอนเงินไม่ว่าจะด้วยเหตุใดอย่าโอนเด็ดขาดให้สันนิษฐานก่อนว่าเป็นคนร้ายที่เข้ามาหลอกลวง” น.ส.ไตรศุลี กล่าว
น.ส.ไตรศุลี กล่าวว่า สำนักงานตำรวจแห่งชาติ ได้รับแจ้งเหตุอาชญากรรมผ่านช่องทางโซเชียลมีเดียและมีการออกข่าวสารเตือนประชาชนอย่างต่อเนื่อง พร้อมกับแนะนำแนวทางป้องกันการถูกหลอกลวงจากใช้แอปพลิเคชันหาคู่ ดังนี้ 1)ระมัดระวังในการเปิดเผยข้อมูลส่วนตัว ไม่บอกข้อมูลทั้งหมดกับคนที่เพิ่งรู้จัก 2) ไม่หลงเชื่อ หรือไว้ใจบุคคลใดโดยง่าย หากมีความจำเป็นต้องนัดเจอควรมีเพื่อนหรือผู้ปกครองไปด้วย
3) ผู้ปกครองควรดูแลบุตรหลานอย่างใกล้ชิด ไม่ปล่อยให้ใช้สื่อสังคมออนไลน์หรือโทรศัพท์มือถือเพียงลำพัง ควรพูดคุยทำความเข้าใจถึงขอบเขตการใช้งานว่าแอปพลิเคชันไหนใช้ได้บ้างหรือแอปพลิเคชันใดควรหลีกเลี่ยง 4) อะไรที่ดีเกินไป เร็วเกินไปให้ตั้งข้อสังเกตไว้ก่อนว่าอาจจะดีเสมอไป โดยเฉพาะอย่างยิ่งเรื่องความสัมพันธ์ที่เกิดขึ้นโดยง่ายผ่านสื่อสังคมออนไลน์
ทั้งนี้ หากผู้ใช้แอปพลิเคชันหาคู่หรือโซเชียลมีเดียช่องทางต่างๆ พบเบาะแสการกระทำผิดไม่ว่าจะรูปแบบใด ขอให้รีบแจ้งเจ้าหน้าที่ตำรวจเพื่อให้ความช่วยเหลือ และดำเนินคดีกับผู้ต้องหาตามขั้นตอนกฎหมาย โดยสามารถแจ้งได้ทั้งสายด่วน สำนักงานตำรวจแห่งชาติ 191 หรือ สายด่วน ศูนย์ปราบปรามอาชญากรรมทางเทคโนโลยีสารสนเทศ สำนักงานตำรวจแห่งชาติ 1599 ตลอด 24 ชั่วโมง
วันเสาร์ที่ 17 กันยายน 2565
รัฐบาลพอใจต่างชาติเดินหน้าลงทุนในไทยอย่างต่อเนื่อง ล่าสุด “โซนี พิคเจอร์ส” ทุ่มงบพันล้านสร้างธีมพาร์คแห่งแรกของโลกที่พัทยา คาดสร้างงาน สร้างรายได้ เกิดมูลค่าทางเศรษฐกิจกว่าหมื่นล้านบาท
รัฐบาลพอใจต่างชาติเดินหน้าลงทุนในไทยอย่างต่อเนื่อง ล่าสุด “โซนี พิคเจอร์ส” ทุ่มงบพันล้านสร้างธีมพาร์คแห่งแรกของโลกที่พัทยา คาดสร้างงาน สร้างรายได้ เกิดมูลค่าทางเศรษฐกิจกว่าหมื่นล้านบาท
วันที่ 17 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากมาตรการส่งเสริมการลงทุนของรัฐบาล และปัจจัยสนับสนุนจากกิจกรรมทางเศรษฐกิจของภาคเอกชน ทั้งการฟื้นตัวในภาคบริการและการขยายตัวต่อเนื่องในภาคการผลิต ภายหลังรัฐบาลผ่อนคลายมาตรการควบคุมการระบาดของโรคโควิด-19 ส่งผลให้การลงทุนในช่วง 6 เดือน (ม.ค. – มิ.ย.) ปี 2565 ที่ผ่านมา มีโครงการขอรับส่งเสริมการลงทุน 784 โครงการ เพิ่มขึ้นจากช่วงเดียวกันของปีก่อน 4% และมูลค่ารวม 2.19 แสนล้านบาท
นางสาวรัชดาฯ กล่าวถึงพื้นที่เป้าหมาย EEC มีการขอรับส่งเสริมจำนวน 217 โครงการ มูลค่าเงินลงทุนรวม 1 แสนกว่าล้านบาท โดยจังหวัดระยอง มีโครงการขอรับส่งเสริมการลงทุนที่มีมูลค่าเงินสูงสุด 85,500 ล้านบาท จาก 86 โครงการ รองลงมา คือจังหวัดชลบุรี มูลค่าเงินลงทุน 16,690 ล้านบาท จาก 110 โครงการ และจังหวัดฉะเชิงเทรา มูลค่าเงินลงทุน 2,660 ล้านบาท จาก 21 โครงการ และล่าสุด บริษัท โซนี่ พิคเจอร์ เดินหน้าลงทุนไม่ต่ำกว่า 1,000 ล้านบาท ลุยสร้างโครงการ “โคลัมเบีย พิคเจอร์ส อควาเวิร์ส” มูฟวี่ ธีม พาร์ค ไทยแลนด์ ณ พัทยา ภายใต้การสนับสนุนของ EEC ซึ่งถือเป็นโปรเจกต์สวนสนุกแห่งแรกของโซนี่ พิคเจอร์ส และเป็นที่แรกของประเทศไทยและของโลก โดยโครงการดังกล่าว เป็นสวนสนุกและสวนน้ำในธีมภาพยนตร์ระดับโลก เปิดบนพื้นที่ 100 ไร่ (8 ธีม) เช่น การแสดงไลฟ์โชว์ ความบันเทิงในโลกเสมือนจริง อุปกรณ์เครื่องเล่นอินเตอร์แอคทีฟ ฉากในสวนสนุกที่ออกแบบให้มีเอกลักษณ์เฉพาะ ร้านอาหารอร่อยที่ตกแต่งหลากหลายตามธีมภาพยนตร์ และร้านขายของที่ระลึก คาดจะเปิดให้บริการอย่างเป็นทางการ เฟสแรก 12 ตุลาคม 2565 นี้ จะมีนักท่องเที่ยวเดินทางเข้ามาท่องเที่ยวในประเทศไทยเพิ่มไม่ต่ำกว่า 1 ล้านคน เกิดมูลค่าทางเศรษฐกิจกว่า 10,000 ล้านบาท การจ้างงานและสร้างรายได้โดยตรงให้คนไทยไม่ต่ำกว่า 1,000 คน
นางสาวรัชดาฯ กล่าวว่า การที่โซนี่ พิคเจอร์ส เลือกประเทศไทยเป็นที่แรกของการลงทุนด้านสวนสนุก สิ่งที่สำคัญมาจากศักยภาพของประเทศไทยและของพัทยา ซึ่งเป็นเมืองท่องเที่ยวที่รู้จักกันทั่วโลก อีกทั้ง ยังมีการพัฒนาโครงสร้างพื้นฐานด้านต่าง ๆ ที่อำนวยความสะดวกในการดึงดูดนักท่องเที่ยวจากทั่วโลกมาเที่ยวได้สะดวกยิ่งขึ้น โดยโซนี่ พิคเจอร์สจะทำการประชาสัมพันธ์ผ่านสำนักงาน 80 ประเทศทั่วโลก เพื่อสร้างการรับรู้รวมถึงผนึกความร่วมมือกับสายการบิน เอเยนต์การท่องเที่ยว และการท่องเที่ยวแห่งประเทศไทยที่มีสำนักงานทั่วโลก เพิ่มพลังการทำตลาดดึงกลุ่มเป้าหมายมาท่องเที่ยวประเทศไทย ส่งผลต่อรายได้ทั้งด้านการท่องเที่ยว การจ้างงานในประเทศเป็นจำนวนมาก
“รัฐบาลพร้อมเดินหน้าสนับสนุนการลงทุนในประเทศไทย รวมถึงอำนวยความสะดวกให้กับนักธุรกิจและนักลงทุนในการเข้าประเทศได้ง่ายขึ้น ด้วยศักยภาพและการดำเนินนโยบายของรัฐบาลที่ให้สิทธิพิเศษแก่นักลงทุนต่างชาติ ให้เข้ามาตั้งฐานธุรกิจในประเทศ ช่วยสร้างความเชื่อมั่นให้นักลงทุนตัดสินใจมาลงทุนในประเทศไทยอย่างต่อเนื่อง นำไปสุดการจ้าง สร้างรายได้เพิ่มขึ้น” นางสาวรัชดาฯ กล่าว
.................
วันพุธที่ 14 กันยายน 2565
Border trade and cross-border trade value expected to reach 1.08 trillion Baht at year end
Border trade and cross-border trade value expected to reach 1.08 trillion Baht at year end
September 14, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Thailand’s border trade and cross-border trade activities that during the first 7 months (January- July) of 2022, border trade and cross-border trade value has amounted to 999,578 million Baht, an increase of 2.98% yoy. This is a positive signal for the country’s economic recovery.
Border trade and cross-border trade value in July 2022 is recorded at 150,286 million Baht, an increase of 1.85% yoy. Supporting factors for the increase are the weakening Baht (which enhances price competitiveness of the Thai products), an increase of global gasoline prices and demand for gasoline of the neighboring countries, and the beginning of the neighboring countries’ economic recovery. In addition, out of 97 border checkpoints, 60 has been reopened after the COVID-19 situation eased. Continuous growth of border trade and cross-border trade activities during the latter half of 2022 is expected, while the total value of 1.08 trillion Baht (an increase of 5%) is estimated for the whole year.
According to the Government Spokesperson, the Government has a policy to promote border trade and constructive cooperation among people in the local areas in a bid to boost local economy and address border problems. Concerned public and private agencies have been working together to push forward proactive and in-depth export through organizing activities to promote spendings in the border areas, and relaxing border crossing measures. The Government has also made agreement with the neighboring countries, both Malaysia and Lao PDR, on the development of free zones along the border areas to further bolster border trade activities.
วันพุธที่ 14 กันยายน 2565
สธ.ยังติดตามเฝ้าระวัง “โควิด” ทุกสายพันธุ์ ย้ำมาตรการ 2U ช่วยป้องกันติดเชื้อและลดป่วยรุนแรงได้
กระทรวงสาธารณสุข ชี้ประเทศไทยมีระบบติดตามเฝ้าระวังการเปลี่ยนแปลงของเชื้อไวรัสโควิด 19 อย่างต่อเนื่อง ย้ำประชาชนใช้มาตรการ 2U คือการป้องกันตนเองเหมือนที่ผ่านมา ยังช่วยป้องกันการติดเชื้อได้ไม่ว่าเชื้อจะกลายพันธุ์จนมีสายพันธุ์ใหม่หรือสายพันธุ์ย่อย
กระทรวงสาธารณสุข ชี้ประเทศไทยมีระบบติดตามเฝ้าระวังการเปลี่ยนแปลงของเชื้อไวรัสโควิด 19 อย่างต่อเนื่อง ย้ำประชาชนใช้มาตรการ 2U คือการป้องกันตนเองเหมือนที่ผ่านมา ยังช่วยป้องกันการติดเชื้อได้ไม่ว่าเชื้อจะกลายพันธุ์จนมีสายพันธุ์ใหม่หรือสายพันธุ์ย่อย ส่วนมาตรการฉีดวัคซีนจะช่วยลดความรุนแรงและเสียชีวิตได้ขณะที่การจ่ายยาต้านไวรัสยังต้องใช้ใบสั่งแพทย์เพื่อความปลอดภัย
วันนี้ (14 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวถึงกรณีข้อกังวลเรื่อง เชื้อไวรัสโควิด 19 สายพันธุ์โอมิครอน มีการกลายพันธุ์เป็นสายพันธุ์ย่อยจำนวนมาก ว่า ตามปกติเชื้อไวรัสจะมีการกลายพันธุ์ตลอดเวลา ซึ่งที่ผ่านมาเชื้อไวรัสโควิด 19 ก็มีการกลายพันธุ์อย่างต่อเนื่อง จนกลายเป็นสายพันธุ์ใหม่ เช่น อัลฟา เบตา เดลตา และล่าสุดคือโอมิครอน ซึ่งมีการกลายพันธุ์เป็นสายพันธุ์ย่อยๆ จำนวนมาก ส่วนสายพันธุ์ลูกผสมจะมีโอกาสพบได้หากในพื้นที่มีการติดเชื้อ 2 สายพันธุ์จำนวนมาก แต่ไม่ว่าจะเป็นสายพันธุ์ใด ประเทศไทยมีเครือข่ายห้องปฏิบัติการในการติดตามเฝ้าระวังสายพันธุ์เชื้อไวรัสโควิด 19 ทุกสายพันธุ์
นพ.โอภาสกล่าวต่อว่า ประชาชนยังสามารถใช้มาตรการ 2U ในการดูแลตนเองให้ปลอดภัยจากเชื้อโควิด 19 ได้ทุกสายพันธุ์ เนื่องจากรูปแบบการติดเชื้อของทุกสายพันธุ์ไม่ได้แตกต่างกัน คือ Universal Prevention การป้องกันตนเองอย่างเข้มงวด ทั้งการเว้นระยะห่าง ล้างมือ สวมหน้ากาก หลีกเลี่ยงสถานที่แออัด และ Universal Vaccination การมารับวัคซีนตามกำหนด ซึ่งขณะนี้ประชาชนฉีดวัคซีนจำนวนมากแล้ว แม้เชื้อไวรัสจะมีการกลายพันธุ์แต่ภูมิคุ้มกันที่มีจะช่วยป้องกันไม่ให้อาการรุนแรงและเสียชีวิตได้ จึงควรมารับวัคซีนเข็มกระตุ้นตามกำหนดเพื่อช่วยเพิ่มภูมิคุ้มกันให้มากขึ้น
สำหรับการดูแลรักษาผู้ป่วยโควิด 19 ขอย้ำว่า ผู้ติดเชื้อไม่จำเป็นต้องได้รับยาต้านไวรัสทุกราย โดยแพทย์จะวินิจฉัยจ่ายยาต้านไวรัสตามแนวทางเวชปฏิบัติของกรมการแพทย์ และรัฐบาลยังดูแลค่าใช้จ่ายเมื่อไปรักษาตามสิทธิการรักษา ส่วนการเปิดให้ประชาชนสามารถซื้อยาต้านไวรัสโควิดที่ร้านยาได้ เป็นการเพิ่มทางเลือกให้แก่ประชาชน โดยต้องใช้ใบสั่งยาของแพทย์เนื่องจากยังเป็นยาที่อนุมัติให้ใช้ในภาวะฉุกเฉิน เพื่อให้การรักษาเกิดความปลอดภัย ซึ่งในต่างประเทศ เช่น สหรัฐอเมริกา ญี่ปุ่น หรือประเทศแถบยุโรป การซื้อยาฆ่าเชื้อต้องมีใบสั่งยาของแพทย์เช่นกัน
****************************************** 14 กันยายน 2565
วันพุธที่ 2 พฤศจิกายน 2565
กระทรวงวัฒนธรรมร่วมมอบเครื่องชุดเครื่องบริโภคแก่ผู้ประสบอุทกภัย ณ จังหวัดอ่างทอง
กระทรวงวัฒนธรรมร่วมมอบเครื่องชุดเครื่องบริโภคแก่ผู้ประสบอุทกภัย ณ จังหวัดอ่างทอง
เมื่อวันที่ 1 พฤศจิกายน 2565 เจ้าประคุณ สมเด็จพระมหาธีราจารย์ กรรมการมหาเถรสมาคม, เจ้าอาวาสวัดพระเชตุพน, ประธานคณะกรรมการฝ่ายสาธารณสงเคราะห์ ของมหาเถรสมาคม และประธานกรรมการอบรมประชาชนกลาง (อ.ป.ก.) พร้อมพระครูสุทธิกิจจาทร รองเจ้าคณะจังหวัดอ่างทอง, พระโสภณปริยัติเมธี เจ้าคณะอำเภอโพธิ์ทอง และคณะ เดินทางไปปฏิบัติศาสนกิจถวายสมณบริโภค กัปปิยภัณฑ์ และมอบเครื่องชุดเครื่องบริโภคแก่ผู้ประสบอุทกภัย โดยมี นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา พร้อมข้าราชการ ผู้บริหาร ผู้นำองค์กรปกครองส่วนท้องถิ่น ร่วมมอบเครื่องบริโภคและส่งต่อกำลังใจแก่ผู้ประสบอุทกภัย จำนวน 500 ครอบครัว ณ ศูนย์สภากาชาดไทยเวชพาหน์เฉลิมพระเกียรติ ตำบลบางจัก อำเภอวิเศษชัยชาญ จังหวัดอ่างทอง
วันพุธที่ 28 กันยายน 2565
พม. ลุยช่วยคนเร่ร่อนลงทะเบียนบัตรสวัสดิการแห่งรัฐ 2565 ที่ จ.พิษณุโลก พร้อมช่วยสองพี่น้องถูกกระทำอนาจารล่วงละเมิดทางเพศ ที่ จ.สุพรรณบุรี
พม. ลุยช่วยคนเร่ร่อนลงทะเบียนบัตรสวัสดิการแห่งรัฐ 2565 ที่ จ.พิษณุโลก พร้อมช่วยสองพี่น้องถูกกระทำอนาจารล่วงละเมิดทางเพศ ที่ จ.สุพรรณบุรี
วันนี้ (27 ก.ย. 65)นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า วันนี้ เวลา 14.00 น. ตนพร้อมด้วย นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์ นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก และหน่วยงานทีม One Home พม. จังหวัดพิษณุโลก ร่วมกันลงพื้นที่สำรวจคนเร่ร่อนรอบบริเวณแม่น้ำน่าน (จุดสวนกลางเมือง) ในพื้นที่อำเภอเมือง จังหวัดพิษณุโลก เพื่อให้ความช่วยเหลือในการลงทะเบียนเข้าร่วมโครงการลงทะเบียนเพื่อสวัสดิการแห่งรัฐ ปี 2565 โดยพบคนเร่ร่อน จำนวน 7 ราย เป็นชาย อายุ 32 - 60 ปี จำนวน 6 คน และหญิง อายุ 32 ปี ซึ่งได้ตรวจสอบข้อมูล พบว่า บางคนไม่มีบัตรประจำตัวประชาชน บางคนมีชื่ออยู่ในทะเบียนบ้านกลาง และบางคนไม่ได้ลงทะเบียนเข้าร่วมโครงการฯ ทั้งนี้ กระทรวง พม. โดยศูนย์คุ้มครองคนไร้ที่พึ่งจังหวัดพิษณุโลก จึงได้ดำเนินการพาคนเร่ร่อน จำนวน 3 คน ไปทำบัตรประจำตัวประชาชนเพื่อลงทะเบียนเข้าร่วมโครงการฯต่อไป และพาคนเร่ร่อนอีกจำนวน 4 คน ไปลงทะเบียนเข้าร่วมโครงการฯ ซึ่งได้รับการอำนวยความสะดวกจากสำนักงานคลังจังหวัดพิษณุโลก
นางสาวแรมรุ้งกล่าวเพิ่มเติมว่า สำหรับกรณีหญิงอายุ35 ปี ได้แจ้งความกับเจ้าหน้าที่ตำรวจ สภ.ด่านช้าง จังหวัดสุพรรณบุรี ว่า ลูกสาววัย 8 ขวบ และลูกชายวัย 11 ขวบ ถูกปู่เลี้ยง ซึ่งไม่ได้เป็นญาติทางสายเลือด อายุ 70 ปี และหลานชายของปู่เลี้ยง อายุ 25 ปี กระทำอนาจารล่วงละเมิดทางเพศ นั้น กระทรวง พม. โดยหน่วยงานทีม One Home พม. จังหวัดสุพรรณบุรี ได้ลงพื้นที่ตรวจสอบข้อเท็จจริงและเร่งดำเนินการช่วยเหลือเด็กทั้งสองคน ซึ่งในเบื้องต้นเห็นควรให้เด็กเข้ารับการคุ้มครองสวัสดิภาพ ณ บ้านพักเด็กและครอบครัวจังหวัดสุพรรณบุรี แต่มารดาของเด็กไม่ยินยอม จึงได้ให้คำปรึกษาแนะนำเกี่ยวกับสิทธิในการเข้ารับการสงเคราะห์และคุ้มครองสวัสดิภาพ ณ บ้านพักเด็กและครอบครัวจังหวัดสุพรรณบุรี เพื่อความปลอดภัยของเด็กและเป็นประโยชน์ต่อการดำเนินคดี อีกทั้งให้คำปรึกษาแนะนำเกี่ยวกับสิทธิสวัสดิการเด็กและเยาวชน การเลี้ยงดูเด็กที่เหมาะสมตามกฎกระทรวงกําหนดมาตรฐานขั้นต่ำในการอุปการะเลี้ยงดู อบรมสั่งสอน และพัฒนาเด็กที่อยู่ในความปกครองดูแล พ.ศ. 2549 และการนำเด็กเข้าสู่กระบวนการสอบปากคำตามประมวลกฎหมายวิธีพิจารณาความอาญาต่อไป จากนั้น ในวันพรุ่งนี้ (28 ก.ย. 65) หน่วยงานทีม One Home พม. จังหวัดสุพรรณบุรี จะร่วมกันลงพื้นที่เยี่ยมครอบครัวเด็ก เพื่อประเมินความพร้อมของผู้ปกครองอีกครั้ง
วันจันทร์ที่ 5 กันยายน 2565
รัฐบาลโชว์ผลงานกระทรวงเกษตร ผลักดันแปลงเกษตรได้มาตรฐานจีน 1.7 แสนแปลง ดันยอดส่งออกผลไม้หกเดือนแรกเพิ่ม 122% เข้มตรวจสอบสวมสิทธิ์ผลไม้
รองโฆษกฯ เผยรัฐบาลโชว์ผลงานกระทรวงเกษตร ผลักดันแปลงเกษตรได้มาตรฐานจีน 1.7 แสนแปลง ดันยอดส่งออกผลไม้หกเดือนแรกเพิ่ม 122% เข้มตรวจสอบสวมสิทธิ์ผลไม้
วันนี้ (5 ก.ย.65) นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า ตามนโยบายเกษตรผลิต พาณิชย์ตลาดของรัฐบาล ทำให้การส่งออกสินค้าเกษตรมีปริมาณเพิ่มขึ้นอย่างมาก โดยทางกระทรวงเกษตรและสหกรณ์รายงานว่า ในช่วงเดือนมกราคม-มิถุนายน ปี 2565 มีการส่งออกสินค้าเกษตร ปริมาณรวม 4 แสนตัน คิดเป็นมูลค่า 2.8 หมื่นล้านล้านบาท มากกว่าช่วงเดียวกันของปีก่อนถึง 122 % สินค้าเกษตรที่ส่งออกมากที่สุด 5 อันดับแรก ได้แก่ ทุเรียน มังคุด ลำไย ส้มโอ และพริกสด ความสำเร็จดังกล่าวมาจาก การขับเคลื่อนภาครัฐที่ส่งเสริมให้การผลิตเป็นไปตามมาตรฐานสากลและ ผู้ประกอบการสามารถผ่านการขึ้นทะเบียน กับ General Administration of Customs China: GACC)มีผลบังคับใช้เมื่อวันที่ 1 มกราคม 2565 ซึ่งกำหนดให้ผู้ที่ต้องการส่งออกผลิตภัณฑ์อาหารทุกชนิดมายังจีนจะต้องขึ้นทะเบียนกับ GACC
ทั้งนี้ ในช่วงที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการเรื่องการยกระดับมาตรฐานคุณภาพสินค้าเกษตรให้เป็นไปตามมาตรฐานสากล และมาตรฐานการป้องกันการแพร่ระบาดโควิด19 ของจีน ทำให้ปัจจุบันมีแปลงเกษตรกรที่ได้รับการขึ้นทะเบียน GAP กับกรมวิชาการเกษตร และได้รับการยอมรับและขึ้นทะเบียนกับ GACC สำหรับการส่งออกผลไม้ไปจีน 13 ชนิด จำนวน 175,069 แปลง และมีโรงคัดบรรจุผลไม้ที่ได้รับการขึ้นทะเบียน GMP กับกรมวิชาการเกษตร จำนวน 1,783 โรงคัดบรรจุ ปริมาณการส่งออกผลไม้ไปจีน จำนวน 71,213 ชิปเม้นท์ ปริมาณรวม 1.82 ล้านตัน มูลค่าประมาณ 100,451.72 ล้านบาท
มากไปกว่านั้น หน่วยงานรัฐ อาทิ กระทรวงพาณิชย์ กระทรวงการต่างประเทศ การะทรวงเกษตรฯ ได้บูรณาการการทำงาน เพื่ออำนวยความสะดวกให้ผู้ประกอบการขนส่งสินค้าผ่านด่าน ได้สะดวกขึ้น ภายใต้มาตราเข้ม Zero-covidของจีน เช่น การประสานงานกับทางการจีนอย่างใกล้ชิด การให้คำแนะนำและอำนวยความสะดวกให้แก่ผู้ประกอบการในการส่งออกให้ตรวจสอบ โรคแมลง และศัตรูพืช และเข้มงวดในการปฏิบัติงานด้านการป้องกัน Covid-19 เช่น ฉีดพ่นน้ำยาฆ่าเชื้อทั้งสินค้า ตู้สินค้า ณ โรงคัดบรรจุ และจุดตรวจสินค้า ตั้งแต่ในสวนจนถึงกระบวนการในโรงคัดบรรจุผลไม้ส่งออกจีน โดยใช้ระบบใบรับรองสุขอนามัยพืชอิเล็กทรอนิกส์ “e Phyto” ที่สามารถตรวจสอบข้อมูลย้อนกลับได้ตั้งแต่ประเทศปลายทางจนถึงเกษตรกรผู้ผลิต สร้างความมั่งคงต่อผลไม้ส่งออก และมีคุณภาพตรงตามความต้องการของผู้บริโภคชาวจีน
นางสาวรัชดา กล่าวว่า จีนเป็นตลาดส่งออกสินค้าผลไม้ไทยที่ใหญ่ที่สุด ตัวเลขการส่งออกที่เพิ่มมากขึ้นถึง 122% ชี้ชัดถึงความสำเร็จของรัฐบาลในการเดินหน้านโยบายเกษตรผลิต พาณิชย์ตลาด ทำให้การจัดการส่งออกผลไม้เกิดขึ้นอย่างเป็นระบบ สอดรับมาตรฐานสุขอนามัยของจีน ผู้บริโภคมีความมั่นใจ ขณะเดียวกัน รัฐบาลก็ได้เข้มงวดและเฝ้าระวังการลักลอบนำผลไม้จากต่างประเทศมาสวมสิทธิ์เป็นผลไม้ไทยแล้วส่งออกไปยังจีนเช่นกัน ซึ่งนายเฉลิมชัยฯได้สั่งการให้ด่านตรวจพืช ตรวจตราโดยละเอียด หากพบการสวมสิทธิ์จะดำเนินการตามกฎหมายกับผู้เกี่ยวข้องทั้งหมด รวมถึงผู้ส่งออกหรือตัวแทนผู้ส่งออกทันที
---------------------
วันอังคารที่ 6 กันยายน 2565
รัฐมนตรีเกษตรสั่งเร่งจ่ายสินไหมประกันภัยอุบัติเหตุกลุ่ม 5 แสน ให้ชาวสวนยาง นราธิวาส ที่โดนคนร้ายลอบวางระเบิดขาขาด
รัฐมนตรีเกษตรสั่งเร่งจ่ายสินไหมประกันภัยอุบัติเหตุกลุ่ม 5 แสน ให้ชาวสวนยาง นราธิวาส ที่โดนคนร้ายลอบวางระเบิดขาขาด
วันนี้ (6 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษในการแก้ปัญหาจังหวัดชายแดนใต้ เปิดเผยว่า ได้เป็นตัวแทน พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหม และประธานคณะกรรมการผู้แทนพิเศษในการแก้ปัญหาจังหวัดชายแดนใต้ มอบกระเช้าและเยี่ยมให้กำลังใจ นางประทุม นักทอง ที่ได้รับบาดเจ็บสาหัสและสูญเสียขาสองข้าง จากเหตุการณ์คนร้ายลอบวางระเบิดในสวนยางพารา พื้นที่ อ.สุไหงปาดี จ.นราธิวาส เมื่อวันที่ 15 สิงหาคม ที่ผ่านมา
นางสาวรัชดา กล่าวด้วยว่า เนื่องจาก นางประทุม ได้ขึ้นทะเบียนเกษตรกรชาวสวนยางกับการยางแห่งประเทศไทย จึงมีสิทธิได้รับสินไหมจากการทุพพลภาพถาวรสิ้นเชิง จากประกันภัยอุบัติเหตุกลุ่มเพื่อเป็นสวัสดิการให้แก่สวัสดิการเกษตรกรชาวสวนยาง ตามมาตรา 49 (5) พ.ร.บ. การยางแห่งประเทศไทย จำนวน 500,000 บาท ซึ่งเมื่อวันศุกร์ที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่ได้ลงพื้นที่ตรวจราชการจังหวัดชายแดนใต้ และสั่งการให้การยางแห่งประเทศไทยสาขาสุไหงโก-ลก เร่งดำเนินการเพื่อให้ทายาทได้รับสินไหมโดยเร็วที่สุด ซึ่งได้มีการประสานกับทายาทแล้ว คาดว่าจะจ่ายได้ภายใน 15 วัน เมื่อทายาทดำเนินการด้านเอกสารเรียบร้อย
........................
วันอาทิตย์ที่ 16 ตุลาคม 2565
เริ่มแล้ว การแข่งขัน WorldSkills ครั้งที่ 46 สนาม เกาหลี ไทยส่ง 2 สาขา
กระทรวงแรงงาน โดยกรมพัฒนาฝีมือแรงงาน ส่งเยาวชนลงสนามแข่งขัน  WorldSkills ครั้งที่ 46 อีก  2 สาขา การออกเเบบเกมเชิงสามมิติ และการสร้างเเละประกอบเเม่พิมพ์  แข่งขันระหว่างวันที่ 13-16 ตุลาคม 2565 ณ เมืองโกยาง สาธารณรัฐเกาหลี
วันพุธที่ 7 กันยายน 2565
H.E. Prof. Dr. Chhem Kieth Rethy(MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ (รมว.อว.)
H.E. Prof. Dr. Chhem Kieth Rethy(MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ (รมว.อว.)
25 สิงหาคม 2565 - H.E. Prof. Dr. Chhem Kieth Rethy, Minister Delegate attached to Prime Minister and Secretary of State of the Ministry of Industry, Science, Technology and Innovation (MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยผู้บริหารจากหน่วยงานในสังกัดกระทรวง อว. ณ ห้องพระจอมเกล้า ชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ถนนโยธี
ในการหารือครั้งนี้ทั้งสองฝ่ายได้แลกเปลี่ยนข้อคิดเห็นและวิสัยทัศน์ในการขับเคลื่อนความร่วมมือทางด้านวิทยาศาสตร์ เทคโนโลยี และนวัตกรรม (วทน.) ระหว่างไทย-กัมพูชา ให้เกิดผลเป็นรูปธรรมมากยิ่งขึ้น โดยฝ่ายกัมพูชาแสดงความสนใจในการแลกเปลี่ยนเรียนรู้แนวทางการดำเนินงานของ อว. ทั้งในเชิงนโยบายและแนวปฏิบัติในด้านต่าง ๆ เพื่อนำไปประยุกต์ใช้กับการดำเนินงานของ MISTI ซึ่งเป็นกระทรวงใหม่ของกัมพูชาที่จัดตั้งขึ้นจากการปรับโครงสร้างจากกระทรวงอุตสาหกรรมและหัตถกรรม (Ministry of Industry and Handicraft) เมื่อปี พ.ศ. 2563 อาทิ การจัดตั้งและบริหารจัดการด้าน Science Park ของไทย การจัดตั้งพิพิธภัณฑ์วิทยาศาสตร์และการจัดงานสัปดาห์วิทยาศาสตร์ การประยุกต์ใช้แสงซินโครตรอนในโรงพยาบาลของไทย การพัฒนาการเป็นผู้นำและผู้กำหนดนโยบาย (policy maker) ด้าน วทน. เป็นต้น พร้อมทั้งแสดงความสนใจที่จะจัดทำบันทึกความเข้าใจว่าด้วยความร่วมมือด้านวิทยาศาสตร์ เทคโนโลยี และนวัตกรรมร่วมกับ อว. ในโอกาสต่อไป
รมว.อว. ยินดีที่จะกระชับความร่วมมือและสนับสนุนข้อเสนอของ MISTI เพื่อร่วมเสริมสร้างระบบนิเวศในการพัฒนาการดำเนินงานด้านวิทยาศาสตร์ วิจัยและนวัตกรรมระหว่างกัน และกล่าวได้ว่าเป็นการพัฒนาไปพร้อมกันโดยกิจกรรมความร่วมมือสามารถดำเนินการผ่านการฝึกงาน (internship) การฝึกอบรม การประชุมเชิงวิชาการเพื่อแลกเปลี่ยนแนวทางการจัดทำและพัฒนานโยบายและยุทธศาสตร์ด้านวิทยาศาสตร์ เทคโนโลยีและนวัตกรรม รวมถึงการจัดกิจกรรมเพื่อการถ่ายทอดเทคโนโลยีและการพัฒนานักวิจัย ผู้เชี่ยวชาญ และบุคลากรในสาขาที่ทั้งสองฝ่ายมีความสนใจร่วมกันต่อไป
วันอังคารที่ 11 ตุลาคม 2565
นายกรัฐมนตรีนัดประชุมกำหนดมาตรการเร่งด่วน ในการแก้ไขปัญหายาเสพติดและอาวุธปืน ณ ทำเนียบรัฐบาล วันพุธ 12 ตุลาคมนี้
นายกรัฐมนตรีนัดประชุมกำหนดมาตรการเร่งด่วน ในการแก้ไขปัญหายาเสพติดและอาวุธปืน ณ ทำเนียบรัฐบาล วันพุธ 12 ตุลาคมนี้
วันที่ 11 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า รัฐบาลให้ความสำคัญในการป้องกันและแก้ไขปัญหาอย่างจริงจังเกี่ยวกับการครอบครองอาวุธปืน ยาเสพติด ตลอดจนหาแนวทางการแก้ไขปัญหาทั้งระบบเพื่อป้องกันเหตุร้ายแรงที่อาจจะเกิดขึ้นอีกในอนาคต ดังนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงได้สั่งการให้จัด “การประชุมเพื่อกำหนดมาตรการเร่งด่วนในการแก้ไขปัญหายาเสพติดและอาวุธปืน” ในวันพุธที่ 12 ตุลาคม 2565 เวลา 09.30 น. ณ ตึกภักดีบดินทร์ ทำเนียบรัฐบาล เพื่อกำหนดมาตรการในการแก้ไขปัญหาที่เกิดขึ้นอย่างจริงจัง โดยเฉพาะในเรื่องปัญหายาเสพติด การครอบครองอาวุธปืน การบำบัดฟื้นฟูผู้ติดยาเสพติด ซึ่งนายกรัฐมนตรีจะเป็นประธานการประชุม โดยผู้เข้าร่วมการประชุมประกอบด้วย พลเอก ประวิตร วงษ์สุวรรณ รองนายกรัฐมนตรี นายวิษณุ เครืองาม รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสมศักดิ์ เทพสุทิน รัฐมนตรีว่าการกระทรวงยุติธรรม นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุชาติ ชมกลิ่น รัฐมนตรีว่าการกระทรวงแรงงาน นางสาวตรีนุช เทียนทอง รัฐมนตรีว่าการกระทรวงศึกษาธิการ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม รวมทั้งอัยการสูงสุด ศาล ผู้บัญชาการตำรวจแห่งชาติ และผู้ว่าราชการกรุงเทพมหานคร โดยให้กระทรวงยุติธรรมทำหน้าที่ฝ่ายเลขานุการในการประชุม
สำหรับประเด็นพิจารณา นายอนุชาฯ กล่าวว่า เพื่อแก้ไขปัญหาให้ตรงจุด และสอดคล้องกับปัญหาในปัจจุบัน จะมีการพิจารณามาตรการในการป้องกัน แก้ไขและปราบปรามการกระทำความผิดเกี่ยวข้องกับยาเสพติดและอาวุธปืน และการบำบัดฟื้นฟูผู้กระทำความผิด รวมถึงการป้องกันและแก้ไขปัญหาด้านสุขภาพจิต
วันจันทร์ที่ 12 กันยายน 2565
รองปลัดฯ ภานุวัฒน์ ประชุมหารือร่วมกับผู้แทนกระทรวง METI ประเทศญี่ปุ่น ณ กรุงโตเกียว ประเทศญี่ปุ่น
รองปลัดฯ ภานุวัฒน์ ประชุมหารือร่วมกับผู้แทนกระทรวง METI ประเทศญี่ปุ่น ณ กรุงโตเกียว ประเทศญี่ปุ่น
ประเทศญี่ปุ่น - เมื่อวันที่ 9 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายบวร สัตยาวุฒิพงศ์ ผู้อำนวยการกองยุทธศาสตร์และแผนงาน กรมโรงงานอุตสาหกรรม นายกิตติพันธุ์ บางยี่ขัน อัครราชฑูตที่ปรึกษาฝ่ายอุตสาหกรรม นายศิริวัฒน์ ไวยนิตย์ ผู้อำนวยการศูนย์เทคโนโลยีการผลิตอัตโนมัติและหุ่นยนต์ สถาบันไทย-เยอรมัน และคณะ ร่วมประชุมหารือ กับ Mr. Nobou KIRIYAMA Deputy Director-General for Trade Policy, METI ณ กระทรวงเศรษฐกิจ การค้าและอุตสาหกรรม ประเทศญี่ปุ่น (Ministry of Economy, Trade and Industry : METI) กรุงโตเกียว
โดยในประชุมได้มีการหารือแลกเปลี่ยนแนวนโยบายทางด้านเศรษฐกิจ และอุตสาหกรรมสมัยใหม่ อาทิเช่น อุตสาหกรรมยานยนต์สมัยใหม่ อุตสาหกรรมหุ่นยนต์ อุตสาหกรรมดิจิตอล และอุตสาหกรรมการแพทย์ครบวงจร รองรับการเข้าสู่สังคมสูงอายุ และจะได้มีการหารือความร่วมมือเพิ่มเติมระหว่างกระทรวงอุตสาหกรรมและ METI อีกครั้งในช่วงปลายปีนี้ เพื่อต่อยอดความสำเร็จโครงการความร่วมมือเดิม เช่น โครงการ Lean Automation System Integrator (LASI) โครงการ Lean IoT Plant Management and Execution (LIPE) เป็นต้น
ทั้งนี้ รองฯ ภานุวัฒน์ ได้ขอให้ METI พิจารณาเกี่ยวกับนโยบายสนับสนุนให้ผู้ประกอบการญี่ปุ่นเข้ามาลงทุนผลิต EV ในประเทศไทยให้มากขึ้น เนื่องจากประเทศญี่ปุ่นมีส่วนช่วยในการพัฒนาอุตสาหกรรมสนับสนุนของไทยมาเป็นระยะเวลานาน ซึ่งน่าจะใช้ประโยชน์จากฐานอุตสาหกรรมสนับสนุนของประเทศไทยในการผลิต EV ด้วย และได้กล่าวเชิญชวนให้มาลงทุนในประเทศไทย โดยชูพื้นที่ EEC ซึ่งมีปัจจัยความพร้อมต่อการลงทุนและพร้อมรองรับอุตสาหกรรมสมัยใหม่
นอกจากนี้ เนื่องในโอกาสครบรอบความสัมพันธ์อาเซียน-ญี่ปุ่น 50 ปี ในปี 2566 ที่จะถึงนี้ Mr. KIRIYAMA ได้กล่าวถึงการเตรียมแผนปฏิบัติการความสัมพันธ์ทางเศรษฐกิจอาเซียน-ญี่ปุ่น ครั้งใหม่ ซึ่งคาดว่าจะประกอบไปด้วยการสร้างสรรค์นวัตกรรมเพื่อสังคมที่ยั่งยืน การเป็นศูนย์กลางเชื่อมต่อห่วงโซ่อุปทานในยุคดิจิตอล การพัฒนาและแลกเปลี่ยนทรัพยากรมนุษย์ เป็นต้น
วันจันทร์ที่ 19 กันยายน 2565
บขส. เตรียมเสนอบอร์ดพิจารณาแผนจัดหารถโดยสารพลังงานทางเลือก สิ้นเดือน ก.ย. นี้ หากเห็นชอบ พร้อมเดินหน้าโครงการต่อทันที
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคมเปิดเผยว่า บริษัท ขนส่ง จำกัด (บขส.) เตรียมเสนอที่ประชุมคณะกรรมการ (บอร์ด) บขส. ในวันที่ 30 กันยายน 2565 พิจารณาขอความเห็นชอบการจัดหารถโดยสารพลังงานทางเลือก (รถโดยสารขนาดเล็ก ขนาด 21 - 30 ที่นั่ง) เส้นทางเดินรถ 5 เส้นทาง กรอบวงเงินโดยประมาณไม่เกิน 800 ล้านบาท ระยะเวลา 5 ปี ซึ่งหากได้รับความเห็นชอบ บขส. จะจัดทำเอกสารประกวดราคา (TOR) เพื่อกำหนดราคากลาง ก่อนเปิดประมูลอิเล็กทรอนิกส์ (e-bidding) โดยกระบวนการทั้งหมดคาดว่าจะใช้เวลาดำเนินการ 6 - 8 เดือน มีกำหนดส่งมอบรถในปี 2566
กรรมการผู้จัดการใหญ่ บขส. กล่าวด้วยว่า โครงการจัดหารถโดยสารพลังงานทางเลือกเป็นอีกหนึ่งโครงการสำคัญที่ บขส. อยู่ระหว่างดำเนินการขับเคลื่อนเพื่อให้สอดคล้องกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการขับเคลื่อนและพัฒนารถโดยสารพลังงานไฟฟ้า เพื่อยกระดับการเดินทางให้ปลอดภัย เป็นมิตรกับสิ่งแวดล้อม ลดค่าใช้จ่ายน้ำมันเชื้อเพลิง รวมถึงเพิ่มความสะดวกสบาย และเพิ่มความสุขในการเดินทางให้กับผู้ใช้บริการ สำหรับการจัดหารถโดยสารพลังงานทางเลือก (รถโดยสารขนาดเล็ก ขนาด 21 - 30 ที่นั่ง) เบื้องต้นจะใช้รูปแบบเช่า/จ้างวิ่งตามกิโลเมตรทำการ สัญญา 5 ปี วิ่งให้บริการในระยะทางไม่เกิน 300 กิโลเมตร ใน 5 เส้นทาง ได้แก่ หมอชิต - สระบุรี 10 คัน รังสิต - มหาวิทยาลัยบูรพา 8 คัน รังสิต - แหลมฉบัง 12 คัน รังสิต - นิคมอุตสาหกรรมบ่อวิน 12 คัน และเส้นทาง รังสิต - มาบตาพุด - ระยอง 12 คัน รวม 54 คัน
วันอังคารที่ 1 พฤศจิกายน 2565
​รองโฆษกรัฐบาล ย้ำเตือน! ซื้อรถใหม่ตรวจสอบป้ายแดงให้ถูกต้องตามกฎหมาย หากใช้ป้ายปลอม มีโทษจำคุก 6 เดือน – 5 ปี ปรับตั้งแต่ 10,000 – 100,000 บาท หรือทั้งจำทั้งปรับ
​รองโฆษกรัฐบาล ย้ำเตือน! ซื้อรถใหม่ตรวจสอบป้ายแดงให้ถูกต้องตามกฎหมาย หากใช้ป้ายปลอม มีโทษจำคุก 6 เดือน – 5 ปี ปรับตั้งแต่ 10,000 – 100,000 บาท หรือทั้งจำทั้งปรับ
วันที่ 1 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากกรณีเซลล์บริษัทตัวแทนจำหน่ายรถแห่งหนึ่งใช้ป้ายแดงปลอมมาติดให้ลูกค้า ทำให้ถูกเจ้าหน้าที่ตำรวจจับกุมนั้น ขอย้ำเตือนผู้ซื้อรถใหม่ป้ายแดงตรวจสอบป้ายแดงให้ถูกต้องตามกฎหมาย โดยปัจจุบันมีการนำป้ายแดงปลอมมาขายผ่านออนไลน์จำนวนมาก ซึ่งการปลอมป้ายทะเบียนหรือใช้ป้ายแดงปลอมไปติดรถมีความผิดตามประมวลกฎหมายอาญา ฐานปลอมเอกสารราชการหรือใช้เอกสารราชการปลอม มีโทษถึงขั้นจำคุกตั้งแต่ 6 เดือน – 5 ปี ปรับตั้งแต่ 10,000 – 100,000 บาท หรือทั้งจำทั้งปรับ
นางสาวรัชดา กล่าวว่า จุดสังเกตป้ายแดงที่ออกโดยกรมการขนส่งทางบกอย่างถูกต้องตามกฎหมาย สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ำตราเครื่องหมายราชการกรมการขนส่งทางบก (รูปมาตุลีเทพบุตรขับรถเทียมม้า) เป็นลักษณะเฉพาะที่กำหนดไว้ในแผ่นป้ายทะเบียนรถ ซึ่งกรมการขนส่งทางบกออกให้แก่บริษัทตัวแทนจำหน่ายรถสำหรับใช้ติดรถเพื่อนำรถไปส่งให้ลูกค้า หรือนำรถไปซ่อมแซมเท่านั้น โดยแต่ละบริษัทตัวแทนจำหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจำรถและใบอนุญาตให้ใช้รถด้วย
“ขอให้ผู้ซื้อรถใหม่ป้ายแดง ตรวจสอบจำนวนวันการใช้รถขณะติดป้ายแดง ต้องไม่เกิน 30 วัน นับจากวันรับรถ หากเจ้าของรถนำป้ายแดงไปใช้เกินกว่าระยะเวลาที่กำหนดโดยไม่ดำเนินการนำรถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนหรือใช้ป้ายแดงผิดเงื่อนไขมีโทษปรับสูงสุดไม่เกิน 10,000 บาท” นางสาวรัชดา ย้ำ
วันอังคารที่ 18 ตุลาคม 2565
ครม. อนุมัติ 302.5 ล้านบาท ให้กรมธุรกิจพลังงาน เพี่อช่วยเหลือส่วนลดราคาแก๊สหุงต้มแก่ผู้มีรายได้น้อยผ่านบัตรสวัสดิการแห่งรัฐ
ครม. อนุมัติ 302.5 ล้านบาท ให้กรมธุรกิจพลังงาน เพี่อช่วยเหลือส่วนลดราคาแก๊สหุงต้มแก่ผู้มีรายได้น้อยผ่านบัตรสวัสดิการแห่งรัฐ
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (18 ตุลาคม 2565) มีมติอนุมัติงบฯ ปี 66 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 302.5 ล้านบาท ให้กรมธุรกิจพลังงาน เพื่อเป็นการช่วยเหลือผ่านบัตรสวัสดิการแห่งรัฐโดยครอบคลุมถึงการลดค่าใช้จ่ายในครัวเรือนเป็นวงเงินส่วนลดค่าซื้อก๊าซหุงต้มจากร้านค้าตามที่กระทรวงพลังงานกำหนด จำนวน 100 บาท/คน/3 เดือน ซึ่งคาดว่าจะมีผู้ใช้สิทธิ์ประมาณ 5.5 ล้านราย
ทั้งนี้ มาตรการดังกล่าวเป็นการช่วยลดภาระค่าครองชีพสำหรับกลุ่มผู้มีรายได้น้อยผ่านบัตรสวัสดิการแห่งรัฐ โดยกรมบัญชีกลางจะดำเนินการเบิกจ่ายส่วนลดค่าซื้อก๊าซหุงต้มให้กับร้านค้าก๊าซหุงต้มที่ผู้มีบัตรสวัสดิการแห่งรัฐไปใช้สิทธิ ในช่วงตั้งแต่วันที่ 25 ตุลาคม - 31 ธันวาคม 2565
วันพุธที่ 12 ตุลาคม 2565
MDES ลงนามพัฒนาทักษะคนดิจิทัล
MDES ลงนามพัฒนาทักษะคนดิจิทัล
12ตุลาคม2565 -นางอำไพจิตรแจ่มใสผู้ช่วยปลัดกระทรวงดิจิทัลเพื่อเศรษฐกิจและสังคมเข้าร่วมพิธีลงนามบันทึกข้อตกลงความร่วมมือ“การส่งเสริมและพัฒนาทักษะด้านดิจิทัลของบุคลากร”ระหว่างสำนักงานคณะกรรมการดิจิทัลเพื่อเศรษฐกิจและสังคมแห่งชาติและสภาดิจิทัลเพื่อเศรษฐกิจและสังคมแห่งประเทศไทยนอกจากนี้ยังมีงานสัมมนาออนไลน์“การพัฒนาคนเพื่อรองรับการบังคับใช้PDPA”ผ่านVDO Conference
***************